За межамі раёна і вобласці вядомы дасягненні юных валейбалістаў, каратыстаў і футбалістаў. На раённым свяце іх прадстаўлялі выхаванцы спартыўнай школы г. Паставы Арцём Бандарэнка і Аляксей Лабуць, якія сталі пераможцамі першынства вобласці па валейболе. Званне чэмпіёна вобласці па футболе ў складзе каманды “ПМЦ-Паставы” заваяваў Андрэй Чашун. А выхаванец раённага маладзёжнага ваенна-спартыўнага клуба “Азімут” Дзмітрый Карпунін з’яўляецца прызёрам першынства свету і Еўропы па каратэ-до.